***PlayerUnknown's Battlegrounds*** (***PUBG***) je onlajn "betl rojal" igra razvijena i objavljena od strane Krafton. Igra je objavljena 23. marta 2017 na Stimu preko beta programa Erli aces, a konačna verzija igre za Majkrosoft vindous je objavljena 20. decembra 2017. Istog meseca izašla je i probna verzija za Eksboks preko Eksboks Gejm Prevju programa. Igra je lokalizovana i objavljena od strane Tencenta-a koji je takođe objavio i mobilnu verziju igre 20. marta 2018. Do Marta 2018. godine verzija za Vindous prodala je preko trideset miliona kopija i zadržala vrhunac istovremenog broja igrača od preko tri miliona što je najviše ikada na Stimu, dok je verzija za Eksboks prodala više od pet miliona primeraka.

Sadržaj igre
------------

***PlayerUnknown's Battlegrounds*** je akciona igra u kojoj se do stotinu igrača bore međusobno da ostanu poslednji živi. Igrači mogu da izaberu da igraju solo ili sa timom do četiri člana.

Svaki meč počinje tako što igrači sa padobranom iskaču iz aviona na mapu koja je površine oko 8 puta 8 kilometara. Putanja aviona se nasumično bira za svaku rundu tako da igrači moraju unapred da odrede najbolju poziciju gde će iskočiti. Igrači počinju bez ikakve opreme osim odeće koja ne utiče na igru. Kada slete, igrači mogu da pretražuju zgrade i druga mesta kako bi našli oružje, vozila, oklop i drugu opremu. Ove stavke su raspoređene svuda po mapi na početku meča, a obično u mestima sa visokim rizikom može se naći najbolja oprema. Ubijeni igrači mogu da se pretražuju i može se uzeti njihova oprema. Igrači imaju opciju da izaberu perspektivu prvog lica (FPP) i trećeg lica (TPP) gde svaki mod ima svoje prednosti i mane u različitim situacijama.

Svakih nekoliko minuta zona igre se smanjuje na nasumičnu lokaciju, ako neki igrač ostane van zone polako počinje da mu se oduzima HP i ako ne uđe u zonu na vreme biće eliminisan. Smanjenje zone rezultira većim rizikom da igrač naiđe na drugog igrača. Tokom igre nasumične lokacije na mapi su označene crvenom bojom i bombardovane što predstavlja pretnju za bilo koga ko se nađe u crvenoj zoni. U oba slučaja igrači dobiju upozorenje nekoliko minuta pre ovih događaja kako bi mogli da se sklone na bezbednu lokaciju. Tokom igre nasumično će leteti avion iznad delova mape i izbaciti paket sa opremom koji sadrži retke predmete koji se ne mogu naći tokom obične igre. Svaka runda traje oko 30 minuta. Vozila su od velikog značaja u igri i omogućavaju da igrač mnogo brže stigne do željene lokacije. Vozila koja se mogu naći na mapi su: Bagi, UAZ (otvoren krov), UAZ (zatvoren krov), motocikl (sa/bez dodatnog sedišta), Dačia 1300, Mirado, Kombi, Pikap, PG-117(brod) i Akvarejl (džet ski).

Nakon završetka svake runde, igrači dobijaju valutu u igri koja zavisi od konačnog ranga, broja ubijenih igrača i štete nanete drugim igračima. Valuta se koristi za kupovinu odeće i izmene karaktera.

Razvoj
------

Igra je zasnovana na modovima koje je razvio Brendan Grin po uzoru na film Betl rojal iz 2000. godine. Brendan Grin, glavni razvijač igre, već je imao iskustva kao moder igara. On je napisao Betl rojal mod za igre Arma 2 i Arma 3 i takođe pomogao razvoj igre H1Z1. Za projekat udružio se sa razvojnim studijom Bluhol i preselio u Seul kako bi radio na projektu. Prvi razvoj igre počeo je 2016. godine. Zatvorena beta verzija izašla je 24. februara 2017 kao rana verzija. Igra je razvijena u programu Anrial Endžn 4. Ubrzo nakon izbacivanja rane verzije igre, izdavači su objavili da će preduzeti mere protiv nedozvoljenog modovanja igre tako da je za tri meseca banovano 25.000 igrača.

### Dizajn

Betlgraunds prestavlja samostalnu verziju onoga što Grin veruje da je konačna verzija betl rojal koncepta, udružujući elemente koje je dizajnirao u prethodnim pokušajima. Brži razvoj je bio moguć korišćenjem Anrial Endžn 4 platforme, u poređenju sa igrama ARMA I H1Z1 koje koriste sopstvene platforme. Grin je znao da sprovođenje veličine mape u Betlgraundsu predstavlja izazov u radu sa Anrial Endžn 4 platformom koja nije osmišljena za takve mape. Igra je dizajnirana kao kombinacija realistične simulacije Arma 3 i arkadne igre H1Z1.

Na osnovu Grinovog iskustva sa žanrom, ostrvo sa dosta terenskih karakteristika je izabrano za prvu mapu, poznato kao Erangel. Glavni cilj mape je da igračima ponudi dosta opcija za strategijski i unikatan način igre. Neke zgrade i strukture su dizajnirane da predstave stil arhitekture Sovjetskog saveza iz tokom 1950ih godina. Glavni cilj je bio kako optimizovati raspodelu i položaj oružja po mapi, kako bi ohrabrili igrače da donose strategijske odluke i kako da se izbegne kažnjavanje igrača koji ne uspeju da pronađu oružje na početku runde. Tokom razvoja igre, dodatne mape su planirane, kao na primer izmišljeno ostrvo u Jadranskom moru koje je uključivalo snežne Jugoslovneske teritorije. Grin je tvrdio da je mislio da je mapa Erangel nepovezana uprkos ispunjenim ciljevima igre i nastojao je da stvori više jedinstevnih ideja za buduće mape.

Slobodan pad iz aviona na početku igre bio je nova karakteristika za žanr, da ohrabri strategiju između ostajanja sa grupom drugih igrača i samostalnog traženja rute za bolje šanse pri traženju opreme. Dodavanjem padobranskog skoka, Grin je razmotrio da Betlgraunds ima tri različite podigre: skok gde svako mora naći pravi trenutak za skok i mesto za sletanje u odnosu na druge igrače, igra pretraživanja gde treba treba znati kako i gde skupiti najbolju opremu, i borba sa drugim igračima. Igrači koji dobiju meč su pozdravljeni frazom "viner viner čiken diner", idiom koji je Grin koristio u prethodnim betl rojal igrama i zadržao u Betlgraundsu, koji je i sam imao poreklo još od Velike depresije.

Funkcije koje Grin očekuje dodavanjem uključuju prilagođene igre i podršku za modovanje. On je smatrao podršku za moding kao suštinski deo konačne verzije, kao što je on počinjao sa modovima, da omogući drugima da kreiraju svoje varijante njegove igre kako bi pronašao sledećeg Nepoznatog Igrača. Grin takođe želi da spoji igru sa striming servisima kao što je Tvič.tv koji bi omogućili reprize ili druge funkcije koje su podložne da tretiraju Betlgraunds kao Esport. Grin je očekivao da će se Betlgraunds razviti u Esport, i to je bio njegov konačni cilj za njegov razvoj, ali želeo je da pusti prirodu kako će se igrati kao Esport da naraste prirodno sa zajednicom igrača. On takođe planira da uvede Mikrotransakcije da omogući igračima da koriste prava sredstva za kupovinu kutija sa opremom koje obezbeđuju nasumično izabrane kozmetičke stvari , kao i skinove koje mogu da menjaju sa drugim igračima. Dok Grin prepoznaje problem sa kockanjem skinova, veruje da je Valv stavio zaštitu kako bi podržao skin ekonomiju koja će obezbediti buduću zaradu bez brige za kockanjem. Međutim do Novembra 2017. godine sivo tržište sa sajtovima za kockanje skinovima se pojavilo koristeći Betlgraunds kozmetiku kao virtuelnu valutu. Prateći kontroverziju umesto korišćenja kutija sa opremom za plaćanje opreme za pobedu u drugim igrama u Novembru 2017. godine, PUBG Korporacija je potvrdila da će nastaviti da dodaje nove kozmetičke stvari u igru i da nikada neće dodavati stvari koje utčiu na igru.

Da bi se sprečilo varanje u igri, igra koristi BetlAj anti-čit softver, koji je banovao više od 6000 igrača dnevno u Oktobru 2017. godine i preko 2.5 miliona ukupno do početka 2018. godine a samo u Januraru milion. U Decembru 2017. BetlAj je naznačio da 99% čitova je napravljeno u Kini.

### Mape

U igri postoje dve mape: Erangel i Miramar. Igrač može izabrati mapu na kojoj će igrati.

#### Erangel

Erangel je osnovna i prva mapa u igri i to je ostrvo veličine 8 puta 8 kilometara. Erangel je izmišljeno ostrvo u Crnom moru blizu Rusije pod vojnom okupacijom. Vojska je sprovodila hemijske/biološke eksperimente na populaciji ostrva. Posle napada pobunjenika na biološki objekat ostrvo je napušteno. Erangel je prvenstveno okupiran od strane Sovjetskih sila od 1950ih godina i korišćeno je kao prostor za vojno testiranje, što objšnjava postojanje vojne baze, bolnice i vojnih objekata na mapi.

  

Veći gradovi:

* Džordžopolj
* Novorepnoje
* Počinki
* Jasnaja Poljana

Manji gradovi:

* Gatka
* Kameški
* Lipovka
* Milta
* Primorsk
* Rožok
* Severni
* Stalber
* Žarki

Veće znamenitosti:

* Stalber
* Ostrvo Sosnovka
* Vojna Baza Sosnovka

Vozila koja se mogu naći na mapi su: Bagi, UAZ (otvoren krov), UAZ (zatvoren krov), motocikl (sa/bez dodatnog sedišta), Dačia 1300, PG-117, Akvarejl.

Na mapi se mogu naći sledeća oružja:

* AKM
* AUG A3
* AVM
* Samostrel
* Gvozdena poluga
* DP-28
* Signalni pištolj
* Groza
* Karabiner 98 Kurc
* M16A4
* M24
* M249
* M416
* Mačeta
* Mikro UZI
* Mini 14
* Mk14 EBR
* P18C
* P1911
* P92
* Tiganj
* R1895
* S12K
* S1897
* S686
* SKAR-L
* Srp
* SKS
* SLR
* Tomi Gan
* UMP9
* Vektor
* VSS Vintorez

#### Miramar

Miramar je druga mapa u igri, iste veličine kao Erangel. Miramar je mapa sa pustinjskim ravnicama i ruralnom sredinom sa nekoliko centralizovanih gradova. Mapa nudi jedinstveno okruženje i gusta urbana mesta. Mogu se pronaći zabačena mesta i kanjon sa rekom na jugu mape, kao i sela i gradovi sa uništenim mostovima i objektima. Mapa je zaštićena zidovima i planinama da bi se igrači zadržali na mapi.

  

Veći gradovi:

* Čumacera
* El Pozo
* La Kobreira
* Los Leones
* Vale del Mar
* Monte Nuevo
* San Martin

Manji gradovi:

* Kruz del Vale
* El Azahar
* Impala
* Los Higos
* Pekado
* Puerto Paraiso
* Tijera Bonka
* Tore Ahmuda

Veće znamenitosti:

* Hasijenda del Patron
* Zatvor

Na mapi se mogu naći sledeća vozila: Bagi, Motocikl (sa/bez dodatnog sedišta), Pikap, Kombi, Mirado, PG-117, Akvarejl.

Oružja koja se mogu naći na mapi su:

* AKM
* AUG A3
* AVM
* Samostrel
* Gvozdena poluga
* Signalni pištolj
* Groza
* Karabiner 98 Kurc
* M16A4
* M24
* M249
* M416
* Mačeta
* Mikro UZI
* Mini 14
* Mk14 EBR
* P18C
* P1911
* P92
* Tiganj
* R45
* S12K
* S1897
* S686
* SKAR-L
* SKS
* SLR
* Skraćeni šotgan
* Srp
* Tomi Gan
* UMP9
* Vektor
* Vinčester Model 1894

Recenzija
---------

Igra je dobila generalno povoljnu recenziju prema recenzijskom agregatu Metakritika. Tokom svoje rane faze pristupa i nakon toga, Betlgraunds je prevazišao brojne rekorde igrača. Krafton je objavio statističke podatke za prva četiri meseca od objavljivanja igre koji su pokazali da je odigrano više od deset miliona rundi Betlgraundsa. Podaci od StimSpaj-a pokazali su da je Betlgraunds prevazišao dugogodišnje popularne naslove u istovremenom broju igrača na Stimu kao na primer: Folaut 4, GTA 5, čak i nadmašujući DOTA 2, najigraniju igru na platformi u Avgustu 2017. Narednog meseca igra je imala svoj vrhunac istovremenog broja igrača koji je dostigao više od 1,3 miliona, što je premašilo rekord DOTA 2 od 1.29 miliona u Martu 2016. Igra je zatim dosegla istovremeni broj igrača od dva miliona u Oktobru 2017, i tri miliona do kraja godine. Igra se takođe pokazala popularnom u Južnokorejskim PC bangovima; kompanija za analizu Gejmtriks je objavila da je Betlgraunds prevazišao Overvoč i postao druga najigranija igra u državi do Avgusta 2017. iza Lige Legendi a nadmašila je i Ligu Legendi do Oktobra 2017. Popularnost Betlgraundsa kod kineskih igrača dovela je do velikog povećanja korisnika Stima iz tog geografskog regiona, a do Novembra 2017. više od polovine korisnika Stim-a je govorilo na kineskom jeziku zahvaljujući dostupnosti igre preko platforme.

Nekoliko novinara je komentarisalo brz rast igre prema velikoj bazi igrača za igru koja je i dalje bila na ranom pristupu. Grin je imao poverenje da će igra moći da stigne preko milion igrača u roku od mesec dana, ali neki od njegovih razvojnih timova očekivali su samo oko 200.000 do 300.000 u prvoj godini, i bili su iznenađeni performansama u prvom mesecu. Sam Grin je verovao da su snažnom rastu doprineli netradicionalni promotivni kanali kao što su Tvič strimeri i drugi kreatori sadržaja, koji su tada radili na predstavljanju novih elemenata igranja pre objavljivanja u javnosti. IGN-ova Rad je verovala da je popularnost igre posledica njegove brze prirode u poređenju sa sličnim tipovima igara koje su bile dostupne u to vreme, kao što su H1Z1 i DejZ. Mislila je da je dizajn balansiran usamljenim periodima kada se igrač šunja ili špijunira one koji su u borbi sa drugima, a pristup je lako dostupan novim igračima sa vrlo malo vremena čekanja da bi se upustio u novi meč. Endi Mur za Glikel smatra da popularnost Betlgraunds-a potiče od toga kako je igrica podstakla igrače da se angažuju zbog situacije u kojoj se nalaze, a ne od sopstvenog raspoloženja igrača, upoređujući je sa eksperimentom zatvora u Stanfordu i na taj način uhvatiti interes igrača koji obično izbegavaju ove vrste igara.

Majkl Džonson iz Rok Pejpr Šotgan-a je opisao Betlgraunds kao taktički streljački sendboks, generator priče i užasnu igru sve u jednom, pružajući najviše u multiplejer igricama kao razlog svoje popularnosti. Rob Zekni za Vejpoint-a pokazao je da je Betlgraunds ponudio istu vrstu zabavnog iskustva za gledaoce koji imaju mnoge druge igre za preživljavanje, ali zbog nedostatka upornosti, igrači verovatnije eksperimentišu sa resursima, vodeći do šaljivih ili neočekivanih situacija koje su često odsutne u igri preživljavanja i čine igru prijatnijom za gledanje i igru, što dovodi do njene popularnosti. Džef Grub iz Ventur Bit-a smatrao je Betlgraunds značajnom promenom na tržištu igara slično onome kako je Kol of Djuti 4: Modern Vorfer takođe promenio pejzaž strelaca kada je objavljen 2007. godine i verovao da je to učinio time što je bio protiv Kol of Djuti u pogledu pejsinga i strategije.

Betlgraunds se smatra definicijom igre betl rojal žanra zbog svoje popularnosti, iako su druge igre, uključujući i prethodne modove Grina, već bile na tržištu. Nakon velike prodaje tokom ranog pristupa, druge igre su pratile sa betl rojal mehanikom, postojeće igre su dodale betl rojal mod i nove igre su pravljene. Primetno, Epik gejms je ažurirao svoju igru u razvoju Fortnajt, koja je uključivala mogućnost izgradnje utvrđenja. Epik je kasnije izbacio ovaj mod kao samostalnu besplatnu igru u Septembru 2017. Bluhol je izrazio zabrinutost zbog ovoga. Dok je Bluhol priznao da ne mogu da traže vlasništvo nad betl rojal žanrom, plašili su se da, pošto su radili sa Epik-om zbog tehničke podrške Anrial Endžn-a, kompanija možda ima glavnu ulogu u planiranim karakteristikama koje su želeli da donesu na Betlgraunds, i mogli su pobediti Bluhol u izbacivanju tih karakteristika. Grin je izrazio zabrinutost zbog velikog broja igara koje su kopirale mehanike Betlgraundsa, naročito u Kini gde se klonovi igre Betlgraunds smatraju pilećom igrom. Grin je rekao: "Želim da ovaj žanr igre poraste. Da bi se to desilo treba vam nov i interesantan obrt u modovima igre. Ako se samo kopira, žanr ne raste i ljudima postaje dosadno". Grin nije prihvatio vlasništvo betl rojal žanra, ali je verovao da su klonovi uzimali određene mehanike koje je razvio u Betlgraundsu i prethodnim modovima, kao što su početni padobranski segment ili crvene zone bombardovanja i želeo bi da vidi zakonodavstvo koje će programerima omogućiti zaštitu od ovih tipova koncepata, kao i poboljšati kreativnost jer programeri smišljaju nove pristupe za podsticanje takvih inovacija. Betlgraundsov eksplozivan rast i popularnost betl rojal žanra smatraju se jednim od glavnih priča u industriji video igrica tokom 2017.

### Prodaja

Betlgraunds je napravio 11 miliona dolara u prva tri dana rane verzije za Vindous. Do druge nedelje aprila 2017. godine, igra je prodala više od milion primeraka, sa maksimalnim brojem igrača od 89.000. SuperData Risrč procenio je da je prodaja igre u Aprilu premašila 34 miliona dolara, što je čini top 10 rastućih igara sa mesečnom zaradom premašivši prihode Overvača i Kanter Strajk-a:Globalna Ofanziva. Do maja 2017, igra je prodala više od dva miliona primeraka, a ukupni bruto prihodi procenjeni su na 60 miliona dolara. U roku od tri meseca od objave ranog pristupa, prodato je više od pet miliona kopija, a Bluhol je objavio da je premašio 100 miliona dolara prihoda od prodaje.

Do Septembra 2017. vrednost kompanije Bluhol, praćena od strane firme koja prati privatne Korejske korporacije, porasla je pet puta od Juna te godine na vrednost od 4,6 milijardi dolara, prvenstveno zbog Betlgraundsa. Do Decembra 2017. Pubg Korporacija objavila je da ima više od 30 miliona igrača na Vindous i Eksboks verzijama. Istraživačka firma SuperData procenila je da je Betlgraunds doneo više od 712 miliona dolara profita u 2017. Do Februara 2018, igra je prodala trideset miliona kopija na Stimu. Sledećeg meseca, Gejb Njuel izjavio je da je igra treća najveće-rastuća igra ikada na Stimu.

U roku od tri dana od objave na Eksboks Lajv Prevju Programa sredinom Decembra 2017, Majkrosoft je objavio da je Betlgraunds prodao više od milion primeraka na platformi. Pored toga, Majkrosoft je najavio da će Betlgraunds biti dostupan kao besplatni dodatak za one koji kupuju konzolu Eksboks van Eks do kraja 2017. godine. Mesec dana nakon izdavanja, Eksboks verzija je prodala više od četiri miliona primeraka i bila je četvrta najprodavanija igra u Sjedinjenim Državama, prema NPD Grupi. Do Marta 2018, igra je prodala četrdeset miliona primeraka na svim platformama.

Sistemski zahtevi
-----------------

Minimum:                                           Preporučeno:

Intel CPU: Core i3-4340 3.6GHz        Intel CPU: Core i5-6400 2.7GHz

AMD CPU: FX-6300                           AMD CPU: FX-8320

Nvidia GPU: GeForce GTX 660         Nvidia GPU: GeForce GTX 970

AMD GPU: Radeon HD 7850             AMD GPU: Radeon R9 390

VRAM: 2 GB                                       VRAM: 4 GB

RAM: 6 GB                                         RAM: 8 GB

OS: Win 7 64                                      OS: Win 10 64

DirectX: DX 11                                    DirectX: DX 11

HDD: 30 GB                                        HDD: 30 GB

Spoljašnje veze
---------------

***PUBG: Battlegrounds*** na Wikimedijinoj ostavi

* Službeni veb-sajt
* PUBG-Gejmpedija